Diari Oficial de la Generalitat Valenciana


Sumari del DOGV 5436, del 25-01-2007 (2006/15672)

Informació pública de l'expedient d'aprovació del pla parcial del sector La Dama.
---------------------------------------------------------------------------------

### Dades del document

Número de DOGV
:   5436

Data del DOGV
:   25-01-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2006/15350


Data del document
:   19-12-2006

Organisme emissor
:   Ajuntament de Massanassa

Tipus de document
:   Informació Pública

Descriptors 

:   * Massanassa
    * administració local
    * pla d'urbanisme

Resolució de l'Alcaldia número 759  
Vist l'expedient instruït pels Serveis d'Urbanisme del qual resulten els antecedents següents:  
Amb la finalitat de possibilitar la definició de l'ordenació detallada del sector de sòl urbanitzable industrial La Dama, esta Alcaldia, mitjançant la Resolució de data 5 de maig de 2005, va encarregar a l'arquitecte Jorge Fernández Sempere la redacció del pla parcial d'este sector a fi de desenvolupar les previsions incloses en el Pla General d'Ordenació Urbana d'este municipi.  
En el curs del mes actual s'han culminat els treballs de redacció d'este instrument de planejament, el qual ha sigut rebut pels Serveis Tècnics d'Urbanisme d'este Ajuntament i ha sigut objecte d'un dictamen favorable de la Comissió Informativa d'Urbanisme.  
S'estimen aplicables els raonaments jurídics següents:   
El pla redactat compleix els requisits formals exigits en l'article 68 de la Llei Urbanística Valenciana (Llei 16/2005, de 30 de desembre, de la Generalitat Valenciana).  
Quant al seu contingut material, es considera que s'ajusta a les determinacions del capítol IV del títol II de la disposició general esmentada, complint-se els estàndards de qualitat urbanística determinats en els apartats c), d) i e) d'esta llei .  
El pla parcial redactat compleix els estàndards de qualitat urbanística que es determinaran reglamentàriament i, especialment, inclou les determinacions necessàries per a emprendre la transformació urbanística d'esta zona, definint l'àmbit d'execució de les obres d'urbanització i l'àrea de repartiment on es materialitzarà el principi jurídic de distribució equitativa dels beneficis i càrregues que es deriven del planejament.  
El pla es promou amb independència de programes d'actuació integrada; per això la seua tramitació s'ha d'ajustar al que estableix l'article 90.2 de la Llei 16/2005, de 30 de desembre, de la Generalitat Valenciana (Llei Urbanística Valenciana).  
Atés que esta Alcaldia és competent per a iniciar la tramitació de l'expedient d'aprovació del pla parcial del sector La Dama i per a acordar-ne el sotmetiment a informació pública, fent ús de les facultats que li atorga l'article 21 de la Llei 7/1985, Reguladora de las Bases de Règim Local.  
Atesos els antecedents indicats, els articles 65 a 68, 83, ap. 2) i 90 i 91, la Llei 16/2005, de 30 de desembre, de la Generalitat Valenciana (Llei Urbanística Valenciana), i la resta de preceptes aplicables de forma general i pertinent, mitjançant la present resolució i sense perjudici de la competència que té atribuïda el Ple de la corporació per a resoldre l'expedient, resolc:  
Primer. Iniciar l'expedient d'aprovació del sector de sòl urbanitzable industrial La Dama d'este municipi.   
Segon. Sotmetre este expedient a informació pública, que s'anunciarà mitjançant un edicte publicat en un diari d'informació general editat a la Comunitat Valenciana i en el Diari Oficial de la Generalitat, durant el termini d'un mes comptador des de l'endemà de la publicació de l'edicte en el Diari Oficial de la Generalitat.  
Tercer. Establir que la iniciació del procediment d'aprovació d'este pla especial comporta, de conformitat amb el que disposa l'article 152 del Reglament de Planejament de la Comunitat Valenciana, la suspensió de llicència de parcel·lació i edificació en l'àmbit del pla fins que l'expedient esdevinga ferm en la via administrativa.  
Massanassa, 19 de desembre de 2006.- L'alcalde: Vicente Pastor Codoñer. El secretari: Miguel A. García García.